EKONOMSKI INSTITUT, ZAGREB

RKP: 02918

14. srpnja 2025.

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01.-30.06.2025. GODINE**

Izvještaj o izvršenju financijskog plana za razdoblje 01.01.-30.06.2025., temelji se na odredbama Zakona o proračunu, članak 86 (NN 144/2021) i Pravilnika o polugodišnjem i godišnjem izvještaju o izvršenju proračuna i financijskog plana, članak 52 (NN 85/2023). Proračunski korisnici dostavljaju Izvještaj na usvajanje upravljačkom tijelu i usvojenog šalju nadležnom ministarstvu. Sukladno uputama nadležnog ministarstva, sastoji se od sljedećih tabela:

* Sažetka Računa prihoda i rashoda i Računa financiranja (A)
* Izvještaja o prihodima i rashodima prema ekonomskoj klasifikaciji (A1 Prihodi i A1 Rashodi)
* Izvještaja o prihodima i rashodima prema izvorima financiranja (A2)
* Izvještaja o rashodima prema funkcijskoj klasifikaciji (A3)
* Izvještaja računa financiranja prema ekonomskoj klasifikaciji (B1)
* Izvještaja računa financiranja prema izvorima financiranja (B2)
* Izvještaja o rashodima i izdacima prema programskoj klasifikaciji (II Posebni dio)

Obrazloženje općeg dijela Izvještaja o izvršenju financijskog plana za razdoblje 01.01.-30.06.2025. je sastavni dio ovog Izvještaja.

**A. SAŽETAK RAČUNA PRIHODA I RASHODA I RAČUNA FINANCIRANJA**

U Sažetku računa prihoda i rashoda i računa financiranja prikazani su ukupni prihodi i rashodi, primici i izdaci te prijenos sredstava iz prethodne godine i odnos sredstava u sljedeće polugodišnje razdoblje. U kolonama Sažetka računa prihoda i rashoda i Sažetka računa financiranja nalazi se: ostvarenje navedenih kategorija u razdoblju siječanj – lipanj 2024. godine, izvorni plan (Financijski plan za 2025. godinu usvojen u prosincu 2024. godine), tekući plan (neiskazano jer u jer u prvom polugodištu nije bilo rebalansa plana) te ostvarenje Financijskog plana u razdoblju siječanj – lipanj 2025. godine. Indeks u koloni 6 pokazuje ostvarenje prihoda i rashoda u odnosu na isto razdoblje prethodne godine, a indeks u koloni 7 pokazuje ostvarenje prihoda i rashoda u odnosu na Financijski plan za 2025. godinu.

A screenshot of a computer

AI-generated content may be incorrect.

**Planirani i ostvareni prijenos sredstava iz prethodne godine**

Iznosi planiranih prijenosa sredstava su se procjenjivali u prosincu 2024. godine u skladu s informacijama dostupnim u vrijeme usvajanja Financijskog plana za 2025. godinu.

Ostvareni prijenos sredstava iz prethodne godine znatno je veći od planiranog. Na povećanje odnosa sredstava iz 2024. u 2025. godinu utjecao je manji utrošak sredstava iz vlastitih i namjenskih sredstava od procijenjenog te uplata druge rate financiranja Programskog ugovora za 2024.-2027. godinu u prosincu 2024. godine koja se u iznosu od 171.706,30 EUR evidentirala kao prihod 2024. godine i u cijelosti prenijela u 2025. godinu (namjenska sredstva na izvoru financiranja 581 Mehanizam za oporavak i otpornost za provedbu aktivnosti u 2025. godini). Prijenosi sredstava se odnose na izvore financiranja pod oznakama 31, 51, 52, 61, 581 i 71.

**Ukupni prihodi i rashodi, primici i izdaci**

U Financijskom planu za 2025. godinu planirani su ukupni prihodi u iznosu od 2.595.208,00 EUR, a ukupni ostvareni prihodi iznose 1.354.899,20 EUR. Ostvareni su u postotku od 52,21%, a u odnosu na prvo polugodište prošle godine veći su za 3,22%. U planirane prihode su uvršteni prihodi iz proračuna za podmirivanje rashoda osnovne komponente Programskog ugovora predviđene za 2025. godinu (izvor 11), prihodi treće rate financiranja Programskog ugovora za razdoblje 2024.-2027. godine (izvor 581) koji se uplaćuju u tekućoj za podmirivanje rashoda sljedeće godine, vlastiti prihodi (izvor 31) i prihodi iz EU sredstava (izvor 51).

Ukupni rashodi su ostvareni u iznosu od 1.434.996,08 EUR i u odnosu na planirane ostvareni su u postotku od 49,91%. U odnosu na isto razdoblje prošle godine veći su za 19,38%. Ostvarivani su sukladno planiranim aktivnostima.

Primici u 2025. godini se nisu ni planirali ni ostvarili, a izdaci su ostvareni u planiranim vrijednostima.

**Prijenos sredstava u drugo polugodište 2025. godine**

Prijenos sredstava u sljedeće polugodište je logična posljedica ostvarenog donosa sredstava te kretanja ostvarenih prihoda i rashoda tijekom prvog polugodišta 2025. godine. Iznosi 846.528,96 EUR. U najvećoj mjeri odnosi se na prijenos vlastitih sredstava (626.785,73 EUR) i namjenskih sredstava iz programa Mehanizma za oporavak i otpornost (152.839,30 EUR).

**A1 PRIHODI I A1 RASHODI: IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI**

**A1 PRIHODI**

**63 Pomoći iz inozemstva (darovnice) i od subjekata unutar općeg proračuna**

Na razini skupine konta 63 u 2025. godini planirani su prihodi u iznosu od 1.500,00 EUR i odnose se na prihod EU projekta „Policy Answers“.

Projekt je ugovoren s Europskom komisijom unutar okvirnog programa Obzor Europa s trajanjem od 1. ožujka 2022. godine do 28. veljače 2026. godine. Institucija Zentrum für Soziale Innovation – ZSI (Austrija) je koordinator projekta, a Ekonomski institut, Zagreb u provođenju aktivnosti sudjeluje kao partner. Kroz dva periodična izvještaja prijavljeni troškovi projekta za razdoblje od 01.03.2022. do 28.02.2025. u potpunosti su prihvaćeni od Europske komisije. Tijekom 2025. godine, zbog povećanog angažmana na projektu, Ekonomskom institutu, Zagreb je najavljeno uvećanje maksimalnog iznosa financiranja (budget shifts). Proces sklapanja dodatka ugovoru je u tijeku, kao i planiranje isplata po partnerima. Stoga trenutno ne možemo procijeniti koliki će biti prihodi u 2025. godini.

**64 Prihodi od imovine**

Planirani prihodi od nefinancijske imovine odnose se na prihode od iznajmljivanja dijela zgrade Instituta po ugovoru o najmu s Nezavisnim sindikatom zaposlenih u srednjim školama Hrvatske koje smo ostvarivali očekivanom dinamikom.

Prihode od financijske imovine nismo uključili u financijski plan jer u periodu planiranja nismo mogli predvidjeti odluke Skupštine dioničara Zagrebačke banke d.d. čije dionice imamo u vlasništvu. Tijekom prvog polugodišta 2025. godine prihod se ostvario u iznosu od 103.873,00 EUR i to za isti broj dionica u vlasništvu i sukladno Odluci Skupštine dioničara Zagrebačke banke d.d. o isplati dividendi.

**66 Prihodi od prodaje proizvoda, pruženih usluga i prihodi od donacija**

Ukupni Vlastiti prihodi od prodaje proizvoda, pruženih usluga i prihodi od donacija planirani su u iznosu od 280.000,00 EUR, a izvršeni u iznosu 115.552,37 EUR, odnosno u postotku od 59,74%. Ugovoreni projekti se uredno provode s dinamikom pravovremene naplate. S obzirom na trenutno ugovorene projekte, očekujemo ostvarenje daljnjih prihoda do kraja godine u iznosu od oko 27.000 EUR, ali i ugovaranje novih projekata u drugoj polovini 2025. godine.

Prihode od donacija nismo planirali jer nismo imali ugovornu osnovu.

**67 Prihodi iz proračuna**

Prihodi iz proračuna planirani su u ukupnom iznosu od 2.302.908,00 EUR sukladno zadanim limitima od nadležnog ministarstva. Dio iznosa (2.168.077,00 EUR) je vezan uz osnovnu komponentu Programskog ugovora 2024. – 2027., a odnosi se na namjenska sredstva za plaće i materijalna prava zaposlenika te podmirivanje materijalnih troškova Ekonomskog instituta, Zagreb u 2025. godini (aktivnost A622150, izvor 11). Ostatak planiranog iznosa (134.831,00 EUR) predstavlja treću ratu financiranja Programskog ugovora za razdoblje 2024.-2027. godine iz NPOO sredstava (aktivnost A622152, izvor financiranja 581). Od 01.01.2025. godine ova sredstva se knjigovodstveno evidentiraju pod skupinu konta 67 sukladno uputama nadležnog ministarstva i Ministarstva financija, a namijenjena su financiranju rashoda koji će nastati tijekom 2026. godine.

U polugodišnjem razdoblju ostvareni prihodi iz proračuna iznose 1.129.073,66 EUR, što je 49,03% od ukupno planiranih.

**A.1 RASHODI**

U odnosu na planirane, rashodi za zaposlene (31) su ostvareni u postotku od 50,42%. Materijalni rashodi (32) se isto tako ostvaruju unutar planiranih vrijednosti u skladu s dinamikom ostvarivanja projekata i nastalih obveza. U odnosu na planirane rashode, ostvareni su postotku od 48,13%. U odnosu na isto razdoblje prošle godine, ostvareni rashodi su veći za 45,57%. Na povećanje rashoda najviše je utjecala:

* značajnija nabava baza podataka,
* veći rashodi za usluge tekućeg i investicijskog održavanja (održavanje namještaja, uređenje dijela poslovnih prostora zgrade Ekonomskog instituta, Zagreb te sanaciju prilaza u zgradu Ekonomskog instituta, Zagreb),
* intelektualne usluge vezane uz anketna istraživanja,
* nabava godišnjih licenci potrebnih za znanstvena istraživanja i ostalih licenci potrebnih za poslovanje u znanosti.

Naknade građanima i kućanstvima (37) planirane su zbog osiguranja sredstava za plaćanje školarina za doktorske studije tijekom 2025. godine. U prvom polugodištu 2025. godine obveze za školarine nisu dospjele za plaćanje.

Rashodi za nabavu nefinancijske imovine (4) planirani su u iznosu od 50.156,00 EUR. Ostvareni su u postotku od 57,92%. U prvom polugodištu 2025. godine nabavili smo računalnu opremu i uložili u nadogradnju trajnih licenci programa nužnih za provedbu znanstvenih istraživanja (SPSS, EViews).

U odnosu na isto razdoblje prošle godine, indeks ostvarenja rashoda za nabavu nefinancijske imovine je znatno veći u 2025. godini. U 2024. godini nabava opreme realizirana je u drugoj polovini 2024. godine, dok je nabava računalne opreme u 2025. godini realizirana u prvom polugodištu.

**A.2 IZVJEŠTAJ O PRIHODIMA I RASHODIMA PREMA IZVORIMA FINANCIRANJA**

Izvještaj o prihodima i rashodima prema izvorima financiranja prikazuje strukturu planiranog i ostvarenog u ukupnim iznosima prema izvorima financiranja.

Opći prihodi i primici (izvor 11, aktivnost A622150) su prihodi iz proračuna za podmirivanje rashoda osnovne komponente Programskog ugovora predviđene za 2025. godinu i čine preko 80% prihoda Ekonomskog instituta, Zagreb. Rashodi su ostvareni sukladno namjeni i to za podmirivanje rashoda za zaposlene i materijalnih rashoda.

Vlastiti prihodi (izvor 31, aktivnost A622153) su prihodi koje Ekonomski institut, Zagreb ostvaruje u tržišnim uvjetima (115.552,37 EUR) i od imovine (109.273,17 EUR). Ostvareni rashodi se odnose na rashode vezane uz provedbu projekata, za podmirenje rashoda redovnog poslovanja te sufinanciranje aktivnosti (izvor 31, aktivnost A622151) Programskog ugovora za razdoblje 2024.-2027. godine.

Pomoći EU (izvor 51, aktivnost A622153) se odnose na prihode od EU projekta koji se ostvaruju direktnim financiranjem iz EU programa. Prihode u prvom polugodištu 2025. godine nismo ostvarili (po ugovoru za projekt „Policy Answers“), a rashodi su planirani i ostvareni temeljem prenesenih sredstava iz prethodnih godina.

Ostale pomoći (izvor 52, aktivnost A622153) predstavljaju prijenose sredstava između proračunskih korisnika. U prvoj polovini 2025. godine ostvareni prijenos sredstava se odnosi na projekt „Usvajanje umjetne inteligencije u javnoj upravi i prihvaćanje od strane građana: usporedba Hrvatske i Slovenije“ u sklopu aktivnosti A767035 Međunarodna suradnja. Uplatitelj je Ministarstvo znanosti, obrazovanja i mladih. Prijenos nismo planirali jer nismo imali ugovornu osnovu u trenutku planiranja.

Instrumenti nove generacije (izvor 58, aktivnost A622152) predstavlja sredstva Mehanizma za oporavak i otpornost. Planirani iznos prihoda od 134.831,00 EUR odnosi se na namjenska sredstava iz Programskog ugovora za razdoblje 2024.-2027. za treću godinu provedbe navedenog ugovora. Sredstva se uplaćuju krajem tekuće godine kad se evidentiraju kao prihod, prenose se u sljedeću 2026. godinu i namijenjena su provedbi aktivnosti u 2026. godini. Rashodi su planirani sukladno projektnim aktivnostima planiranim u Programskom ugovoru za razdoblje 2024.-2027., a financiraju se iz sredstava prenesenih iz 2024. godine.

Donacije (izvor 61, aktivnost A622153) nismo planirali kao prihode jer nemamo ugovornu osnovu za planiranje takvih sredstava. Rashodi su planirani i ostvareni temeljem prenesenih sredstava financiranja iz prethodnih godina, a namijenjeni su podmirivanju troškova redovnog poslovanja.

**A.3 IZVJEŠTAJ O RASHODIMA PREMA FUNKCIJSKOJ KLASIFIKACIJI**

Izvještaj o rashodima prema funkcijskoj klasifikaciji (tabela A3) pokazuje ukupan iznos rashoda u području *Istraživanje i razvoj: Opće javne usluge*.

**B.1** **IZVJEŠTAJ RAČUNA FINANCIRANJA PREMA EKONOMSKOJ KLASIFIKACIJI B.2 IZVJEŠTAJ RAČUNA FINANCIRANJA PREMA IZVORIMA FINANCIRANJA**

Izvještaj računa financiranja prema ekonomskoj klasifikaciji (B1) i Izvještaj računa financiranja prema izvorima financiranja (B2) pokazuju da Ekonomski institut, Zagreb nije imao zaduživanja u 2025. godini, te da je imao izdatke u prvom polugodištu 2025. godine koji predstavljaju dvije plaćene kvartalne rate glavnice kredita. U 2014. godini s Hrvatskom bankom za obnovu i razvoj (HBOR-om) ugovoren je namjenski kredit za podmirivanje troškova poboljšanja energetske učinkovitosti zgrade Ekonomskog instituta s planom otplate do 31.03.2028. godine. Vraća se HBOR-u u kvartalnim ratama, a podmiruje iz vlastitih sredstava Ekonomskog instituta, Zagreb.

**II. POSEBNI DIO – IZVJEŠTAJ O RASHODIMA I IZDACIMA PREMA PROGRAMSKOJ KLASIFIKACIJI**

U tabeli II. Posebni dio – Izvještaj o rashodima i izdacima prema programskoj klasifikaciji pružena je informacija o ostvarenju plana na drugoj razini konta s obzirom na programsku klasifikaciju aktivnosti unutar proračuna. Sastoji se od klasifikacijskih oznaka:

* A622150 Programsko financiranje javnih instituta – predstavlja aktivnost koja se odnosi na namjensko financiranje plaća i materijalnih prava zaposlenika te materijalne troškove Ekonomskog instituta, Zagreb na izvoru financiranja pod oznakom 11,
* A622153 Samostalna djelatnost javnih instituta – iz evidencijskih prihoda – predstavlja vlastita sredstva na izvorima financiranja 31, 51, 52 i 61,
* A622152 Programsko financiranje javnih instituta - iz strukturnih i investicijskih fondova EU – predstavlja EU sredstva iz Mehanizma za oporavak i otpornost na izvoru financiranja 581,
* A622151 Programsko financiranje javnih instituta – sufinanciranje iz vlastitih sredstava, izvor 31,
* A767035 Program Ministarstva znanosti, obrazovanja i mladih - Međunarodna suradnja, izvor 52.

U prethodnim poglavljima, a posebno kroz obrazloženje tabele A.2 Izvještaj o prihodima i rashodima prema izvorima financiranja smo povezali izvore financiranja s oznakama aktivnosti.

**STANJE NOVČANIH SREDSTAVA NA RAČUNU U BANCI I BLAGAJNAMA**

Stanje novčanih sredstava na računu u banci i blagajnama na dan 01.01.2025. godine iznosilo je 931.836,67 EUR, a na dan 30.06.2025. godine iznosilo je 835.511,13 EUR.